

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 363-01/14-01/105

URBROJ: 2186/12-03/01-14-2

Ivanec, 22. srpnja 2014.

Na temelju članka 4. stavka 1., članka 6. stavka 1., članka 11. stavka 2. i članka 15. stavka 2. Zakona o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03- proč.tekst, 82/04, 178/04, 38/09, 79/09 i 144/12) te članka 35. Statuta grada Ivanca (Službeni vjesnik Varaždinske županije br. 21/09, 12/13, 23/13-pročišćeni tekst), Gradsko vijeće Grada Ivanca na 9. sjednici održanoj 22. srpnja 2014. godine, donosi

**ODLUKU**

**o izmjenama Odluke o načinu obavljanja komunalnih djelatnosti**

Članak 1.

U Odluci o načinu obavljanja komunalnih djelatnosti („Službeni vjesnik“, br. 45/09), u glavi V. „KOMUNALNE DJELATNOSTI ČIJE SE OBAVLJANJE POVJERAVA TRGOVAČKOM DRUŠTVU“, članak 9. mijenja se i glasi:

„ Obavljanje komunalnih djelatnosti:

- održavanje čistoće u dijelu čišćenja javnih površina

- održavanje javnih površina

- održavanje nerazvrstanih cesta

- tržnice na malo

- održavanje groblja

- prijevoz pokojnika

- naplata parkiranja i uklanjanje nepropisno parkiranih vozila,

povjerava se trgovačkom društvu Ivkom d.d. za komunalne poslove Ivanec.

U obavljanju povjerenih komunalnih djelatnosti trgovačko društvo iz stavka 1. ovog članka Odluke, u obvezi je pridržavati se odredbi općih akata i posebnih odluka nadležnih gradskih tijela.“

Članak 2.

Ova Odluka stupa na snagu prvog dana od dana objave u Službenom vjesniku Varaždinske županije.

PREDSJEDNIK GRADSKOG VIJEĆA

GRADA IVANCA:

Edo Rajh, dipl.oec.

**O b r a z l o ž e n j e**

**uz prijedlog**

**Odluke o izmjeni Odluke o obavljanju komunalnih djelatnosti**

Odluka o načinu obavljanja komunalnih djelatnosti („Službeni vjesnik“, br. 45/09) donijeta je temeljem članka 4. stavka 1., članka 6. stavka 1., članka 11. stavka 2. i članka 15. stavka 2. Zakona o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03- proč.tekst, 82/04, 178/04, 38/09, 79/09 i 144/12).

Danom stupanja na snagu Zakona o održivom gospodarenju otpadom („Narodne novine“, br. 94/13) u Zakonu o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 - proč. tekst, 82/04, 178/04, 38/09, 79/09 i 144/12) prestale su važiti odredbe članaka 3., 11., 20., 30. i 34 u odnosu na skupljanje i odvoz komunalnog otpada na određena odlagališta i komunalnu djelatnost odlaganja komunalnog otpada, te se navedeno ne može više smatrati komunalnim djelatnostima u smislu članka 3. Zakona o komunalnom gospodarstvu.

Nadalje, stupanjem na snagu Zakona o vodama („ Narodne novine“, br. 153/09, 130/11, 56/13 i 14/14) prestale su važiti odredbe članka 3., 4., 5., 11., 12., 13., 14., 15., 19., 20., osim stavka 3, članka 21., 30., 34., 35., 36., 37., 38., 39., 40., 40.a, 41., 44. i 45. Zakona o komunalnom gospodarstvu (»Narodne novine«, br. 36/95., 70/97., 128/99., 57/00., 129/00., 59/01., 82/04., 178/04., 38/09. i 79/09.) u dijelu koji se odnosi na komunalnu djelatnost opskrbe pitkom vodom, odvodnju i pročišćavanje otpadnih voda. Stoga se i ove djelatnosti ne mogu više smatrati komunalnim djelatnostima u smislu članka 3. Zakona o komunalnom gospodarstvu.

Zbog navedenog potrebno je izmijeniti dosadašnji čl. 9. Odluke o načinu obavljanja komunalnih djelatnosti na način da njegovim sadržajem ne budu obuhvaćene navedene djelatnosti kao komunalne djelatnosti čije se obavljanje povjerava trgovačkom društvu.

Predlaže se Gradskom vijeću donošenje ove Odluke, radi usklađivanja iste s odredbama Zakona o održivom gospodarenju otpadom i Zakona o vodama.

Upravni odjel za urbanizam,

komunalne poslove i zaštitu okoliša